

2025 M. GIRDŽIŲ PADALINIO VEIKLOS ATASKAITA

BENDROJI DALIS


	2025 m. sausio 4 d. buvo paminėtos lietuvių poetės, eseistės ir vertėjos Aldonos Elenos Puišytės 95-osios gimimo metinės. Poetė gimė 1930 m. Jurgeliškiuose, Jurbarko rajone. Šiai progai paminėti Girdžių bibliotekoje vyko muzikos ir poezijos popietė. 
Bibliotekoje lankytojai galėjo apžiūrėti kraštotyrininko V. Lekučio parengtą parodą, pristatančią Aldonos Elenos Puišytės gyvenimo kelią ir kūrybinį palikimą.
Šiais metais bibliotekininkė dalyvavo mokymuose:  Klaipėdos apskrities Ievos Simonaitytės viešojoje  bibliotekoje „Edukacijų vedimo praktikumas. Atvejo analizė“ ir „Suaugusiųjų ir vaikų aptarnavimas bibliotekoje: paslaugos, specifika, gerieji pavyzdžiai“. Baigė nuotolinius  kursus: „Pasirengimas mobilizacijai“ ir „Pilietinis pasipriešinimas“. 
Nuo 2025 m. vasario mėnesio iki gruodžio 31 d. bibliotekoje vykdomos neformalaus švietimo programos „Laiptais į kūrybą 1“ ir „Laiptais į kūrybą 2“, skirtos vaikų ir jaunimo kūrybiškumui, saviraiškai bei skaitymo įgūdžiams ugdyti.
2025 m. vasarą Girdžių bibliotekoje vyko iniciatyva „Atverk duris vasarai“. Užsiėmimai buvo organizuojami liepos 2, 9, 16, 23 ir 30 dienomis bei rugpjūčio 6 d. Iš viso pravesti 6 užsiėmimai, kuriuose dalyvavo 47 vaikai.
Girdžių bibliotekos padalinys prisidėjo prie nacionalinio skaitymo skatinimo projekto „Vasaros skaitymo iššūkis“, vykusio nuo 2025 m. birželio 1 d. iki rugpjūčio 31 d. Lietuvos bibliotekose paskelbto iššūkio tikslas – paskatinti vaikus ir suaugusiuosius per vasarą perskaityti tris skirtingas knygas: knygą, kurią norėtum pasiimti į kelionę; knygą apie muziką, knygą,  kurios pavadinime yra raidė su paukščiuku. „Vasaros skaitymo iššūkį'' Girdžių miestelio bibliotekoje priėmė 22 bibliotekos  skaitytojai.



I. PADALINIŲ TINKLAS

1.1.  Administraciniai vienetai

	Pirmadienis- ketvirtadienis  8.00-17.00 val. 
Penktadienis 8.00-15.45 val.  
Adresas: Jurbarko rajonas, Girdžiai, Ateities g. - 15.
Vartotojams skirtos 7 darbo vietos, iš jų 3 vietos kompiuterizuotos, viena vieta skirta darbuotojui.

1.2. Materialinė bazė

	2025m. Girdžių bibliotekoje atlikti sienos perdažymo darbai. 



II. NAUDOJIMASIS PADALINIO IŠTEKLIAIS IR PASLAUGOMIS

2.1. Darbas su suaugusiais skaitytojais

	2025m. Girdžių padalinyje iš viso registruota 143 suaugusieji vartotojai. Perregistruoti vartotojai -139, nauji užregistruoti – 4.
Girdžių padalinys aptarnauja skaitytojus iš 16 kaimų: Balnių, Butkaičių, Butrimų, Dargių, Drebulynės, Džiugų, Girdžių, Gudelių, Jerubiškių, Jokubaičių, Kavolių, Liudvinavos, Miliušių, Naujininkų, Pavidaujo, Pažėrų.

Pagal socialines grupes Girdžių padalinyje  skaito: 

	Moksleiviai 8-12 kl.
	Besimokantys kt. mokymosi įstaigose
	Pensininkai ir negalią turintys
	Visi kiti

	14
	10
	43
	76



2025m. apsilankymo skaičius: 1354. Išduota literatūros iš viso: 3242 fiz. vnt. Grožinės literatūros išduotis – 1486 fiz. vnt. Šakinės literatūros išduotis – 1756 fiz.vnt.

Sausio 7 dieną Girdžių miestelio bibliotekoje vyko poetės Aldonos Elenos Puišytės 95-osioms gimimo metinėms paminėti skirta muzikos ir poezijos popietė „Ką gyvenimas įrašė“.
Renginio metu poetės eiles skaitė Jurbarko kultūros centro Girdžių skyriaus darbuotojai Loreta Zdanavičienė ir Algimantas Vizbara. Bibliotekininkė supažindino susirinkusius bendruomenės narius su poetės gyvenimu ir kūryba. Muzikinius kūrinius atliko  Girdžių seniūnijos seniūnas Mindaugas Dilys. Bibliotekoje buvo eksponuojama Girdžių kraštotyrininko Vytauto Lekučio  iš asmeninio archyvo surinktų nuotraukų ir spaudinių apie poetės gyvenimą ir kūrybą  paroda.
Balandžio 15d. Girdžių biblioteka kvepėjo bičių vašku. Kūrybinėse dirbtuvėlėse „Biblioteka kvepianti bičių vašku“ gaminome velykines žvakeles iš natūralaus vaško ir marginome margučius. 
Spalio 15 d. vyko kūrybinės dirbtuvėlės „Muilo gamyba“, kurių metu dalyviai susipažino su šiuolaikine muilo gamyba ir turėjo  galimybę patys išbandyti šį procesą. Tai buvo  puiki proga ne tik sužinoti daugiau apie muilo gamybos subtilybes, bet ir pasigaminti savo rankų darbo muilą.  
Lapkričio 6 d. Girdžių bibliotekoje vyko Pyragų dienai skirta popietė, subūrusi  bibliotekos lankytojus ir Girdžių dienos centro vaikus. Renginį pradėjo Girdžių moterų vokalinis ansamblis, vadovaujamas Onutės Patašienės, savo dainomis sukūręs jaukią ir šventinę nuotaiką. Po muzikinės programos susirinkusieji vaišinosi pyragais. Popietės metu vyko įvairūs smagūs žaidimai ir užduotys, kurios įtraukė dalyvius, skatino bendravimą ir gerą nuotaiką. 
Gruodžio 3 d. Girdžių bibliotekoje vyko edukacinė popietė „Kvepiančios žvakės“, kurią vedė edukatorė Erika Žievienė. Renginys organizuotas įgyvendinant asociacijos „Gudeliai“ projektą. Popietės metu dalyviai susipažino su žvakių gamybos procesu, kvapų derinimu bei patys kūrė kvapnias žvakes. Kūrybinė veikla suteikė daug jaukių akimirkų ir malonių įspūdžių.



2.2. Darbas su skaitytojais vaikais

	Girdžių  padalinyje 2025 metais buvo užregistruoti  18 skaitytojų (4  nauji) vaikai. Apsilankė 1426       kartus.  Išduota literatūros iš viso: 413 fiz. vnt. Grožinės literatūros išduotis – 370 fiz. vnt. Šakinės literatūros išduotis –  43 fiz.vnt.
Bibliotekoje nuolat eksponuojami mažųjų skaitytojų įvairūs darbeliai. Vaikai bibliotekoje mėgsta praleisti laisvalaikį. Jie yra aktyvūs bibliotekos lankytojai, renginių dalyviai, pagalbininkai.
Bibliotekoje vyko garsiniai skaitymai skirti Šiaurės šalių literatūros savaitei, iniciatyva ,,Atverk duris vasarai“.
Bibliotekoje vyksta neformalaus švietimo programos „Laiptais į kūrybą 1,“, „Laiptais į kūrybą 2,“, kurių metu kiekvieną mėnesio šeštadienį bibliotekoje buvo vykdomos įvairios edukacijos ir kūrybinės
veiklos. 
Vasario 17 dieną  Girdžių  bibliotekoje vyko popietė, skirta  poetei Aldonai Elenai Puišytei. Popietėje dalyvavo Girdžių  dienos  centro vaikai. Renginio  metu susipažinome su poetės Aldonos Elenos Puišytės gyvenimu ir kūryba.  Vaikai skaitė poetės istorinę  knygą „Aukso kalavijas ir karaliaus karūna“.  Vyko knygos aptarimas. Po to naudojant Kahoot programą  vyko viktorina apie Lietuvos  istoriją.
Liepos 2, 9, 16, 23, 30 dienomis ir rugpjūčio 6d. Girdžių bibliotekoje vyko iniciatyvos „Atverk duris vasarai“. 
Popietėse vyko garsiniai skaitymai- vaikai skaitė knygeles: Salomėjos Pečiulytės  „Noriu šuniuko!“, James Maclaine  „Pelytės Merės mandagumo mokyklėlė“, Jolitos Zykutės  „Spyglys“, pasaką  „Jonukas ir Gretutė“, bei susipažino su lietuviškomis patarlėmis ir priežodžiais iš Rasos Bačiulienės knygos „Kiškio miegas“. 
Po skaitymų vaikai įsitraukė į kūrybines veiklas – gamino drambliukus, šuniukus,  pelytes, zuikučius,  kūrė pasakų personažus. Išbandė netradicinę kūrybos techniką – piešė naudodami plastikinius maišelius,  darė laikinas tatuiruotes. Šių užsiėmimų metu jie lavino ne tik rankų miklumą ir kūrybiškumą, bet  ir mokėsi bendrauti tarpusavyje. 
Iniciatyvų metu  vyko daug  smagių  įvairių žaidimų: „Atspėk kas aš?“, „Atspėk profesiją“, „Sugedęs telefonas“  ir  kitos linksmos užduotys, kurios skatino bendravimą, dėmesio koncentraciją ir kūrybišką mąstymą.
 Biblioteka tapo tikra kūrybiškumo, smagumo ir draugiškumo bendruomenės erdve, kurioje kiekvienas vaikas galėjo rasti sau tinkamą veiklą ir pasisemti daug įspūdžių vasarai.
Lapkričio 12 d. Girdžių bibliotekoje vyko garsiniai skaitymai vaikams  iš dailininko ir rašytojo Bárður Oskarsson knygos „Šuo, katė ir pelė“, kilusio iš Farerų salų. Garsiniai skaitymai buvo skirti Šiaurės šalių literatūros savaitei.
Garsinių skaitymo metu susipažinome su Šiaurės šalimis, jų kultūra ir kūrėjais, o vėliau vyko viktorina, kurioje vaikai galėjo pasitikrinti savo žinias apie Šiaurės šalis. 



2.3. Vartotojų mokymas ir konsultavimas 

	Per metus konsultuotų asmenų skaičius – 16. Buvo konsultuojami šiais klausimais: kaip naudotis kompiuteriu, registruotis pas gydytojus, sukurti elektroninį paštą, ieškoti informacijos ir kitais klausimais.



2.4. Bibliografinis, informacinis vartotojų aptarnavimas	

	2025 m. gautas informacinių užklausų skaičius – 64. Dauguma užklausų pateikė suaugusieji bibliotekos vartotojai. Suaugusių vartotojų užklausų pateikta – 47, moksleivių – 17. Užklausas atsakant ieškota informacijos padalinio  dokumentų fonde. Tai – teminės ir adresinės užklausos.
Registruotų interneto vartotojų skaičius – 29. 
Unikaliųjų viešos interneto prieigos vartotojų skaičius - 4	
Viešos prieigos interneto kreipčių (seansų) skaičius – 567. 
Viešos interneto prieigos seansų  trukmė – 508 val. 



2.5. Bendradarbiavimas

	Girdžių biblioteka bendradarbiauja su Girdžių vaikų dienos centru, Girdžių seniūnija, Jurbarko KC Girdžių skyriumi.





2.6. Kraštotyrinis darbas, parodos, žodiniai renginiai

	2025m.  parengti du kraštotyros darbai: „Girdžių bibliotekos metraštis 2024m.“ ir „Girdžių gyvenimo kronika 2024m.“.
Per metus bibliotekoje vyko 97 renginiai, iš jų 10 parodų.
Bibliotekos erdvėse buvo eksponuojama išskirtinė Arūno Revoto piešinių iš kavos tirščių paroda „Paukščiai“. Taip pat lankytojai galėjo susipažinti su šiomis parodomis: Genovaitės Babonienės piešinių paroda, Jurbarko A. Sodeikos meno mokyklos 3–4 dailės klasių mokinių tapybos darbų paroda „Grybų planeta“ bei kraštotyrininko Vytauto Lekučio paroda „Gegužės 7-oji – Spaudos atgavimo, kalbos ir knygos diena“.
Girdžių padalinyje taip pat buvo eksponuojama paroda, parengta iš kraštotyrininko Vytauto Lekučio asmeninio archyvo – Aldonos Puišytės knygų kolekcija, poetės asmeniniai apdovanojimai, raštai bei laikraščių iškarpos apie jos gyvenimą ir kūrybą.
Bibliotekininkė parengė fotografijų parodą „Atmintis – Laisvei“ iš kraštotyrininko V. Lekučio asmeninio archyvo, kuri buvo eksponuojama bibliotekos erdvėse ir Girdžių miestelyje prie paminklo „Mūsų atmintis – laisvei“, atidengimo progai.



2.7. Projektinė veikla, neformalusis švietimas

	Jau šešerius metus Girdžių padalinyje vykdomos neformaliojo vaikų švietimo (NVŠ) programos: „Laiptais į kūrybą 1“ ir „Laiptais į kūrybą 2“.  Veiklos vyksta kiekvieną mėnesio šeštadienį.  Iš viso dalyvauja 14 ugdytinių.
„Laiptais į kūrybą 1“ - skirta 1–4 klasių mokiniams. Šios programos metu ugdytiniai susipažino su Užgavėnių, Šv. Velykų ir Šv. Kalėdų papročiais bei tradicijomis. Jie gamino Velykines ir Kalėdines dekoracijas, margino margučius vašku, kūrė muilą, išmėgino flomasterių purškimo tapybą bei įvairias kitokias darbelių gamybos technikas, naudojant gamtines medžiagas. Taip pat vyko įvairios popietės ir viktorinos.
„Laiptais į kūrybą 2“ skirta 5–8 klasių mokiniams. Programos metu ugdytiniai gamino Velykinius ir Kalėdinius darbelius, praktikavo flomasterių purškimo tapybą, siuvinėjo paveiksliukus, naudojo įvairias piešimo ir darbelių gamybos technikas. Taip pat organizuotos Velykinės ir Kalėdinės popietės.
Abiejose programose ugdytiniai sustiprino tiek teorines, tiek praktines žinias, ugdė darbštumą, atkaklumą, pažinimo gebėjimus, kūrybiškumą, emocijų valdymą ir kitas asmenines savybes.



2.8. Naujos paslaugos ir renginiai

	Girdžių padalinyje vyko  trys nauji renginiai:
Sausio 7 d. Girdžių bibliotekoje vyko Poezijos ir muzikos popietė „Ką gyvenimas įrašė“, skirta  kraštietės Aldonos Elenos Puišytės 95-osioms gimimo metinėms paminėti. Renginio metu  bibliotekininkė supažindino su poetės gyvenimu ir kūryba, poeziją skaitė Jurbarko kultūros centro Girdžių skyriaus darbuotojai Loreta Zdanavičienė ir Algimantas Vizbara, dainavo Girdžių seniūnas Mindaugas Dilys. Buvo  eksponuojama Girdžių kraštotyrininko Vytauto Lekučio iš asmeninio archyvo surinktų nuotraukų ir spaudinių apie poetės gyvenimą ir kūrybą paroda.
Balandžio 15 d. Girdžių bibliotekoje vyko kūrybinės dirbtuvėlės „Biblioteka, kvepianti bičių vašku“, kurių metu gaminome velykines žvakeles iš natūralaus bičių vaško, marginome margučius. 
Spalio 15 d. Girdžių bibliotekoje vyko kūrybinės dirbtuvėlės „Muilo gamyba“, kurių metu dalyviai susipažino su šiuolaikine muilo gamyba ir turėjo galimybę patys išbandyti šį procesą. Tai puiki proga ne tik sužinoti daugiau apie muilo gamybos subtilybes, bet ir pasigaminti savo rankų darbo muilą.  




2.9. Padalinio įvaizdžio formavimas, viešieji ryšiai, internetas

	Biblioteka turi bibliotekos profilį socialiniame tinklapyje Facebook. Per metus paskelbti  96 naujų įrašų informuojantys apie renginius, parodas, apie naujai gautas knygas. Bibliotekos facebook sekėjų skaičius – 600, įrašų peržiūra skaičius – 62,0 tūkst.



III. PADALINIO DOKUMENTŲ FONDAS

3.1. Padalinio fondo statistika

	Iš viso gauta dokumentų – 350 fiz. vnt., iš jų knygų – 152 fiz. vnt., periodinių leidinių – 198 fiz. vnt. Užprenumeruota periodinių leidinių pavadinimų – 7 (iš jų 2 pav. laikraščiai).  Iš viso nurašyta dokumentų – 333 fiz. vnt., iš jų knygų – 120 fiz. vnt., periodinių leidinių – 213 fiz. vnt.
Fonde yra iš viso literatūros – 5 021 fiz. vnt., iš jos grožinės literatūros – 4 179 fiz. vnt., šakinės
literatūros – 842 fiz. vnt.
2025m. vienam mikrorajono gyventojui tenka 5,5 fiz. vnt. dokumentų. Vienam Girdžių padalinio
vartotojui tenka 31,2 fiz. vnt. fonde esančių dokumentų. Lyginant su 2024 m. vienam mikrorajono
vartotojui teko 0,3 fiz. vnt. daugiau  (5,2  fiz. vnt.), o vienam Girdžių padalinio vartotojui skaičius
sumažėjo  0,1 fiz. vnt. (buvo 31,3 fiz. vnt.).
[bookmark: _GoBack]Per metus Girdžių padaliniui padovanota 10 fiz. vnt. knygų, kurias dovanojo bibliotekos skaitytojai.
Bibliotekininkė savo lėšomis prenumeravo žurnalus:  „Geros istorijos“, „Happy 365“.


	
IV. PADALINIO DARBUOTOJAI

4.1. Padalinio darbuotojai (pildyti lentelę įrašant skaičius)
	
Eil.
Nr.
	 
 
 
 

	Darbuotojai
	Darbuotojų išsimokslinimas

	
	
	Etatų
skaičius
	Iš viso asm.
	aukštasis
	aukštesnysis
	kitas

	1.
	Bibliotekos darbuotojai (iš viso)
	1,0
	1
	1
	0
	0

	2.
	Profesionalūs bibliotekininkai (iš viso). Iš jų:
	1,0
	1
	1
	0
	0

	3.
	    - turintys bibliotekininkystės, informacijos mokslų išsilavinimą
	1,0
	1
	1
	0
	0

	4.
	    - įgiję profesijos įgūdžių dirbdami bibliotekoje
	0,0
	0
	0
	0
	0

	5.
	Techniniai darbuotojai, valytoja (-as)
	0,0
	0
	0
	0
	0




4.2. Kvalifikacijos kėlimas

	2025m. balandžio 16 d. stažavosi pagal Klaipėdos apskrities Ievos Simonaitytės viešosios bibliotekos kompetencijų ugdymo programą „Edukacijų vedimo praktikumas. Atvejo analizė“. (4 ak. val.)
2025m. rugsėjo 4 d. baigė nuotolinius  kursus „Pasirengimas mobilizacijai“;
2025m. rugsėjo 4 d.  baigė  nuotolinius kursus „Pilietinis pasipriešinimas“; 
2025m. spalio 23 d. stažavosi pagal Klaipėdos apskrities Ievos Simonaitytės viešosios bibliotekos kompetencijų ugdymo programą „Suaugusiųjų ir vaikų aptarnavimas bibliotekoje: paslaugos, specifika, gerieji pavyzdžiai“. ( 8 ak. val.)





4.3. Papildoma informacija

	Girdžių padalinys kasmet dalyvauja visoje šalyje vykstančioje iniciatyvoje „Vasara su knyga“. Skaitymo iššūkis kviečia įvairaus amžiaus žmones visą vasarą skaityti pasirinktas knygas pagal tam
tikras temas ir dalyvauti skaitymo iššūkyje. Kasmet dalyvauja iniciatyvoje „Atverk duris vasarai“.  dalyvavo projekte virtuali vasaros stovykla "Kuriu pats sau".  Bibliotekininkė yra Girdžių Carito pirmininkė.





	Vyresnioji bibliotekininkė
	Vilija Stoškienė

	Ataskaitą sudariusio asmens pareigos
	Vardas ir pavardė



			
